Komission asetus (EY) N:o 1063/1999, annettu 21 päivänä toukokuuta 1999, vuoden 1998 aikana yhteisössä tuotettujen ja kaupan pidettyjen banaanien tasaustuen määrän ja kyseisen tuen jäännöksen maksumääräajan vahvistamisesta sekä vuoden 1999 ennakkojen yksikkökohtaisen määrän vahvistamisesta



Virallinen lehti nro L 129 , 22/05/1999 s. 0025 - 0026



KOMISSION ASETUS (EY) N:o 1063/1999, annettu 21 päivänä toukokuuta 1999, vuoden 1998 aikana yhteisössä tuotettujen ja kaupan pidettyjen banaanien tasaustuen määrän ja kyseisen tuen jäännöksen maksumääräajan vahvistamisesta sekä vuoden 1999 ennakkojen yksikkökohtaisen määrän vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1637/98(2), ja erityisesti sen 12 artiklan 6 kohdan ja 14 artiklan, sekä katsoo, että (1) komission asetuksessa (ETY) N:o 1858/93(3), sellaisena kuin se on viimeksi muutettuna asetuksella (EY) N:o 1062/1999(4), vahvistetaan asetuksen (ETY) N:o 404/93 soveltamista koskevat yksityiskohtaiset säännöt kaupanpitotulojen menetystä korvaavan tasaustukijärjestelmän osalta banaanialalla, (2) asetuksen (ETY) N:o 404/93 12 artiklan mukaisesti tasaustuki lasketaan tietyn vuoden aikana yhteisössä tuotettujen ja kaupan pidettyjen banaanien kiinteän viitetulon ja keskimääräisen tuotantotulon välisen erotuksen perusteella; lisätukea myönnetään yhdelle tai useammalle tuotantoalueelle, jos sen tai niiden keskimääräinen tuotantotulo on huomattavasti yhteisön keskimääräistä tuloa alhaisempi, (3) asetuksen (ETY) N:o 1858/93 2 artiklan 2 kohdassa kiinteäksi viitetuloksi vahvistetaan vuoden 1998 tukea laskettaessa 62,25 euroa 100 kilogramman nettopainolta pakkausvarastosta pois siirrettyjä vihreitä banaaneja, (4) vuoden 1998 aikana yhteisössä tuotettujen ja kaupan pidettyjen banaanien hinnat sijoittuivat sellaiselle tasolle, että muualla yhteisössä ensimmäisen purkusataman vaiheessa maksettu keskihinta, josta on vähennetty kuljetukseen ja vapaasti alukseen asettamiseen liittyvät kustannukset, on alhaisemmalla tasolla kuin vuodeksi 1998 vahvistettu kiinteä viitetulo; tämän vuoksi on syytä vahvistaa vuodeksi 1998 myönnettävän tasaustuen määrä, (5) vuotuinen keskimääräinen tuotantotulo, joka saatiin pidettäessä kaupan Portugalissa tuotettuja banaaneja, osoittautui huomattavasti yhteisön keskiarvoa alhaisemmaksi vuonna 1998; tämän vuoksi on syytä myöntää lisätukea Portugalin tuotantoalueilla asetuksen (ETY) N:o 404/93 12 artiklan 6 kohdan mukaisesti; sen sitoumuksen mukaisesti, jonka komissio antoi, kun neuvosto teki eri maataloustuotteita koskevat päätökset markkinointivuodeksi 1998/1999, lisätuen on katettava 75 prosenttia näillä alueilla todetun keskimääräisen tulon ja yhteisön keskimääräisen tulon välisestä erotuksesta, (6) komissio sitoutui myös lisäämään vuodeksi 1998 myönnettävien tasaustuen ennakoiden yksikkömäärää; myös vuodeksi 1999 myönnettävien tasaustuen ennakoiden yksikkömäärää on mukautettava, sillä on otettava huomioon sitoumus, jonka mukaan kiinteää viitetuloa tarkistetaan määritettäessä vuodesta 1999 alkaen kaupan pidettyihin banaaneihin sovellettavaa tasaustuen määrää, (7) tarvittavien tietojen puuttuessa tasaustuen määrän määrittämistä vuodeksi 1998 ei ole voitu tehdä aikaisemmin; olisi säädettävä tuen jäännöksen maksamisesta kahden kuukauden määräajassa tämän asetuksen julkaisupäivästä; viimeksi mainitut tekijät huomioon ottaen olisi säädettävä, että tämä asetus tulee voimaan sen julkaisemista seuraavana päivänä, ja (8) tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jauhobanaaneja lukuun ottamatta vuoden 1998 aikana yhteisössä tuotettujen ja tuoreena kaupan pidettyjen CN-koodiin ex0803 kuuluvien banaanien asetuksen (ETY) N:o 404/93 12 artiklassa tarkoitetun tasaustuen määräksi vahvistetaan 24,42 euroa 100 kilogrammalta. 2. Edellä 1 kohdassa vahvistettuun tuen määrään lisätään 3,19 euroa 100 kilogrammalta Portugalin tuotantoalueilla tuotettujen banaanien osalta. 2 artikla Poiketen siitä, mitä asetuksen (ETY) N:o 1858/93 4 artiklan 2 kohdassa säädetään, tammikuusta lokakuuhun 1999 kaupan pidettyjen banaanien osalta kunkin ennakon yksikkömäärä on 18,34 euroa 100 kilogrammalta. Siihen liittyvän vakuuden määrä on 9,17 euroa 100 kilogrammalta. 3 artikla Poiketen siitä, mitä asetuksen (ETY) N:o 1858/93 10 artiklassa säädetään, jäsenvaltioiden toimivaltaiset viranomaiset maksavat vuodelta 1998 myönnettävän tasaustuen jäännöksen kahden kuukauden kuluessa tämän asetuksen voimaantulosta. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä toukokuuta 1999. Komission puolesta Franz FISCHLER Komission jäsen (1) EYVL L 47, 25.2.1993, s. 1. (2) EYVL L 210, 28.7.1998, s. 28. (3) EYVL L 170, 13.7.1993, s. 5. (4) Katso tämän virallisen lehden s. 24.